De blaa undulater

Resume

I første afsnit bliver vi præsenteret for Katrine og Nils, som er to vidt forskellige børn, dette afsnit svarer til berettermodellens anslag. I andet afsnit som svarer til ”Point of no return” forærer Katrines far hende to blå undulater, fuglene kommer til at betyde meget for Katrine og hun begynder at vise hendes følelser for fuglene. Tredje og fjerde afsnit som svarer til ”klimaks” forærer Katrine undulaterne væk til Nils, han vil dog ikke tage imod dem med det samme, men i sidste ende modtager han fuglene. I femte og sidste afsnit ”udtoningen” indser Nils at undulaterne ikke har det godt hos ham, og vil derfor give dem tilbage til Katrine. Katrine siger nej tak til tilbuddet
Analyse

Indledning

Hvordan kan et menneske påvirke os? Kan personen være skyld i, at vores personlighed er

som den er? Hvordan påvirker det fortrængte os? I denne opgave skriver jeg om en novelle af

forfatteren H.C. Branner, som er kendt for at skrive om hvordan mennesker kan påvirke

hinanden på den positive og den negative måde. Jeg vil analysere og fortolke novellen.

Desuden vil jeg komme ind på Freud og symbolik, hvilken betydning kan symbolerne have

for historiens betydning/handling, samt hovedpersonens forhold til omgivelserne? Jeg vil

komme nærmere ind på magtforholdet mellem barn og voksen, ved at inddrage en anden af

Branners noveller: ”Et barn og en mus”.

Resume af ”De blaa undulater”

Novellen ”De blå undulater” er en del af novellesamlingen ”Om lidt er vi borte” fra 1939.

Den er skrevet af forfatteren H.C. Branner, som beskæftigede sig meget med børn og Freuds

psykoanalyse i en periode. Novellen handler om den niårige pige Katrine, hvis personlighed

er resultatet af voksnes egoisme og fejlopfattelse af behov. Nabodrengen Niels frygter hende

meget. Hun slår ham uden grund og driller ham, alligevel er han fascineret af hende. Katrines

far ved ikke hvordan han skal vise hende kærlighed, og hendes mor forlod hende som femårig.

Hun får et par undulater, som hun hemmeligt kommer til at holde meget af, men hun bytter

dem med Niels, til en snurretop.

Analyse/fortolkning af ”De blaa undulater”

Novellen er fortalt gennem et barn, med en voksens overblik og sprog. Sproget er let at

forstå, uden komplicerede ord. Sproget kan sammenlignes med vores hovedperson Katrine:

meget let og enkelt på overfladen, men mystisk mellem linjerne. Den er skrevet kronologisk,

men med et ret vigtigt flashback, hvor vi får indblik i Katrines historie og baggrund.

Historiens forløb varer over et par måneder, da Katrine skal gøre undulaterne tamme og lære

at acceptere dem, men tiden springer meget frem og tilbage, så fortællingen ikke bliver for

langtrukken. H.C. Branner bruger meget metaforik i sine tekster, som ”fedtet solskin” (s.135)

og ”vandpytterne lyste op” (s. 138). Han vil med lignende sætninger fange læserens

opmærksomhed og interesse. Det er konsekvent, at han bruger meget billedsprog, da han vil

fremhæve, at det ikke er en overfladisk novelle, men han vil tvinge læseren til tænke og undre

sig.

Han bruger også meget farvesymbolik i novellen. Katrine beskrives hele tiden som kold og

hvid. Hvid symboliserer renheden og uskylden, men også for noget koldt og udefinerbart.

Farven hæfter sig derved på hende: For omverdenen virker hun kold og følelsesløs og uden

forandring i sit sind. Præcist som når hun går gennem vandpytterne; hendes ansigtsudtryk

forandrer sig aldrig. Farven blå, som er den farve undulaterne har, symboliserer glæde,

stabilitet. Katrine søger det stabile og glæden, det finder hun hos undulaterne, men farven

symboliserer også melankoli og tristhed, og det er det Katrine føler. Valget af blå undulater,

er måske ubevidst fra faderens side, men det symboliserer et koldt forhold mellem Katrine og

sin far. Farven rød, som snurretoppen har, symboliserer raseri, aggression, men også

kærlighed. Præcis det som er mellem Niels og Katrine. Kærligheden er der fra Niels’ side,

vreden og aggressionen på Katrines side. Synsvinklen skifter hhv. mellem Niels og Katrine.

Når vi skal se, hvordan Katrine virker på andre og tilsyneladende er, befinder vi os hos Niels.

Derimod, når vi skal ind i hende og føle, hvordan hun virkelig har det, går vi ind i Katrine

selv. Hun er den vigtigste hovedperson og med Niels som sit sidestykke, giver Branner et

indtryk af, hvor gruelig fejl folk kan tage af hinanden. Katrine er jo slet ikke så hård, som

Niels tror. Hun prøver at virke sådan udadtil, og derfor har faren heller ikke fået øjnene op for

problemet endnu.

Personkarakteristik af Katrine

Katrine bliver sammenlignet med en kat, gennem hele novellen. I navnet, gemmer det sig:

(Kat)rine.”(..)end han vilde møde Katrines hvide katteansigt” (s.132), ”(..)saa man saa to

fremstaaende hjørnetænder.” (s.133). Begge citater giver os eksempler på Branners måde at

beskrive Katrines personlighed på. Katrine har et specielt væsen, som katte også har i sig.

Begge går deres egne veje, de vil ikke lade sig styre af nogen. Ingen kan holde på dem, hvis

de ikke selv ønsker det. De vil rive og kradse dig, hvis du forsøger med tvang. Katte og fugle

passer normalt heller ikke sammen, derfor forsøger Katrine virkelig at hade undulaterne, da

hun får dem af sin far. Hun får et ambivalent forhold til undulaterne. På den ene side, fyldes

hun med glæde hver gang hun tænker på undulaterne og når hun holder på en af dem, men

hun forsøger at skjule disse følelser, ved at overbevise sig selv om, at fuglene er tåbelige, da

hun ikke vil fremstå som svag. Hun mener, at kærlighed gør dig dum og afhængig, og som kat

vil hun være selvstændig og ikke være afhængig af nogen. Hun opdager det behov for

kærlighed, som hun så hårdt har brug for, men nægter at indse det. I stedet for, overbeviser

hun sig selv om, at kærligheden er roden til hendes smerte, derfor hun skal bøde, fordi hun

elskede for højt.

Fuglene kommer til at symbolisere tillid og kærlighed: Alt det som Katrine mangler. Da hun

får fuglene af sin far, virker hun kold og ligeglad. Hun tror nemlig på, at kærlighed ødelægger

én, derfor forsøger hun at afvise dem og være ond imod dem, ved ikke at fodre dem og skifte

deres vand og sand ud. Katrine mærker så småt fuglenes kærlighed og tillid, så hun begynder

at føle nærhed og tryghed ved dem. Hun kalder dem ofte for dumme fjollede kærlighedsfugle,

og overvejer ofte at tage den ene fugl ud, så den anden kan dø. Nøjagtig som hendes mor

gjorde dengang hun var lille. Hun ’fløj bort’ og det dræbte noget i Katrine, nemlig hendes

evne til at kunne holde af nogen igen. Katrine begynder at holde højt af fuglene og hun

forsøger at holde det meget hemmeligt, ellers vil hun være ’blottet’ og man kan se hendes

svagheder.”Hun kunde roligt gøre det, for ingen vidste om hende og dem” (s.138). Hun er

bange for, at det hele vil forsvinde, hvis nogen opdager det.

Desværre, faderen opdager Katrines kærlighed til undulaterne. Da han får at vide, at Katrine

ikke klarer sig så godt i skolen og er ret ligeglad med undervisningen, bruger han undulaterne,

som en slags trussel. Det, som hun helst ville undgå, bliver til virkelighed. Han truer hende

med at fjerne undulaterne. Hun kunne ikke længere holde af undulaterne, da de kunne gøre

hende svag. Hendes far kunne udvise en form for magt over for hende, hvis ikke hun tog sig

sammen i skolen. Hun vil gerne være sin egen, derfor måtte hun slippe af med dem. Det

nemmeste offer er Niels. Toppen, som han leger med, bliver pludselig interessant og

spændende, fordi det er hendes eneste udvej til igen at blive uafhængig og ude af fare for at

blive såret, fordi hun ved, at en snurretop er en ikke-livlig genstand, som man ikke kan

udvikle nære følelser til. Snurretoppen kan ikke få hende til at føle kærlighed, omsorg og

frygten for at miste. Derimod, fuglene er levende og varme; de udviser kærlighed, derfor kan

det ikke fungere for Katrine med dem. Hvis hun selv vælger at give dem væk, vil det ikke

være noget, som er taget direkte fra hende. Desværre for Katrine, kan hun ikke holde masken,

da hun allerede holder for meget af de undulater. De vil heller ikke ruge hjemme hos Niels.

Katrine og fuglene hænger altså sammen.

På det tidspunkt føler hun et stort raseri og en frustration over at miste noget hun holder af.

Hun prøver ihærdigt at skjule sin svaghed og holde sig lukket som altid, men til sidst bliver

det for meget for hende og hun udbryder:

“Skrub ind med dig! Skrub ind med dig, din lille artige

mordreng, din lille kyssedreng! Skrub ind til din kyssemor

og tag hende om halsen og kys hende fra mig!”1

Her kommer hovedessensen frem: Katrine savner sin mor. Hun savner moderlig kærlighed og

omsorg. Katrine er bange for kærligheden og bange for at elske. Hun ved, at det medfører

risikoen at miste. Hun har slet ikke fået bearbejdet ”tabet” af sin mor. Hver gang Katrine

spurgte efter sin mor, fortalte faderen, at hun var ude at rejse. Efter gentagne gange, hvor

Katrine havde fået det samme svar, holdte hun op med at spørge. Hun fortrængte bare

oplevelsen med at have mistet sin mor. Dybt i hendes underbevidsthed ligger mindet om

moderen stadig og her med vredesudbruddet kom det frem igen.

1 S. 148 ”Om lidt er vi borte”

Katrines forhold til omgivelserne

Katrine og Niels

Da Niels går ind på Katrines værelse for at se på fuglene, får man fornemmelsen af at trænge

ind i det ukendte, som om han rent faktisk bliver lukket ind i Katrines hjerte. Katrine vil bare

ikke lukke nogen ind overhovedet.

Niels og Katrine er, som to modsætninger: Han er den bange dreng, som ikke gør oprør. Han

trodser ikke sin far, uanset hvor mange klø han får. Blandt andet nævnes episoden med cyklen,

hvor Niels får mange klø, men han siger ikke noget. Ifølge Freuds teori om

opdragelsesmetoder2 så har Niels fået en autoritær opdragelse, som ofte foregår i patriarkalske

hjem, hvor faderen fremstår som uhyret, mens moderen står på sidelinjen og er den som giver

ømhed. Konsekvensen er, hvilket det også bliver i de blå undulater, skrøbelighed, usikkerhed,

svært ved at sætte sig igennem, ofte præger angsten deres liv og en manglende

selvværdfølelse. Niels bliver sammenlignet med et æg, da han er hos Katrine, som også er et

freudiansk symbol for skrøbelighed.

Han vil ikke virke som en sladderhank, og selvom han frygter, hvad hun kan finde på, er han

kronisk tiltrukket af det mystiske og utilnærmelige.“Men hvis han var prins, ville han elske

den onde dronning og ikke prinsessen.” (s. 147). Han er selv bevidst om, at han er tiltrukket af

hende og overvejer om hun mon er det, man kalder synd.

Katrine og sin far

Katrines far vil gerne give Katrine en demokratisk opdragelse, men da hendes opdragelse er

bygget på tomme trusler, faderen er inkonsekvent, og Katrine bestemmer stort set det hele

selv, bliver resultatet Laissez-faire. Katrine gør hvad hun vil, hun udvikler sig i den takt hun

selv ønsker. Konsekvensen af Laissez-faire er adfærdsvanskelige børn, som er forvirrede, har

svært ved at finde grænser og de føler selv, at de er alene og ligegyldige. Det vil sige, at de

mangler socialt kompetence. Derfor føler Katrine sig så ensom. Oplevelsen med, at moderen

forlader Katrine og faderen, gør, at hun ikke tør knytte sig til mennesker, mens faderens

Laissez-faire opdragelse, og den manglende begrundelse til moderens forsvinden, er skyld i,

2 s.44 ”Psykologi” af Marianne Clausen

at hun aldrig vil stole på folk. Det er alt sammen faktorer, der vil nage hende resten af livet.

Katrine og skolen

Katrine føler ikke andet end ligegyldighed over for skolen. Hendes selvstændige væsen, er

skyld i, at hun bare gør hvad der passer hende.

““Vil du bilde mig ind, at du har læst paa det?” - “Ja.” -

“Hvornaar?” - “I gaar.” - “Hvorfor kan du det ikke saa?” -

“Det ved jeg ikke.” - “Men du har læst paa det?” - “Ja””

Ovenstående dialog mellem læreren og Katrine, om hvorfor Katrine ikke kan sin geografi

lektie, viser resultatet af de voksnes magt. Katrines forældres hensynsløshed over for hende,

kan være altødelæggende, selvom de ikke selv er klar over det.

Forholdet mellem barn og voksen

"Et Barn og en Mus" samt "De blaa Undulater" af H.C. Branner, beskriver et barns kærlighed

og tilknytning til dyr og dets sårbarhed overfor de voksnes indgriben heri, med sanselig

indføling. Novellerne beskriver magtrelationer mellem mennesker, men viser samtidig barnets

behov for anerkendelse og dets frygt for ensomhed og isolation fra fællesskabet. Et barns

udvikling er afhængig af de relationer, som barnet tilbydes. Det er gennem relationer, at

barnet skaber konkrete erfaringer om sig selv, om andre og om verden. På det grundlag

udvikler barnet sit private meningsunivers, sin identitet, sin evne til socialitet, og empati samt

sine handlemønstre.

H.C. Branner var meget optaget af Freuds psykoanalyse og de freudianske symboler.

I novellen ”Et barn og en mus”, møder vi Børge som har et hemmeligt venskab med en mus.

Musen symboliserer i følge Freud uskyldigheden, tilliden og usynligheden. Børge er i

novellen et meget overset barn, som føler sig ensom. Da han opdager musen på loftet, får han

langsomt et speciel forhold med den. Af sin iver og glæde over at have en ven, fortæller

Børge tjenestepigen om musen. Hans mor finder ud af det og brænder musen. Moderen vil

ikke have, at hendes søn har en mus som ven. Derfor fortæller moderen Børge, at musen ikke

Perspektivering: 

En række socialrealistiske romaner, der i et dagligdags sprog omhandler almindelige menneskers problemer, udgives i denne periode. Som romangenre foretrækkes kollektivromanen, der beskriver en gruppe menneskers problemer og udvikling. Tit ønsker forfatteren at give et billede af en bestemt samfundsklasse. Der er fokus på menneskets afhængighed af de samfundsmæssige forhold. Kollektivromanen er et modspil til den klassiske udviklingsroman, der omhandler individets udvikling set i forhold til omgivelserne
